text: Opdateret: Motorvej ved Horsens åben igen
  03 november 2014 kl. 07.51
  Mandag morgen er kommet skævt i gang på motorvej E45 i norgående retning mellem Horsens S og Horsens V. 3 biler er kørt sammen, men ingen er kommet til skade.
  Det oplyser Vejdirektoratet på Twitter.
  - 3 biler er kørt sammen, og nu har vi fået åbnet for trafikken, siger vagtchefen ved Sydøstjyllands Politi til TV SYD.
  Ingen er kommet til skade ved uheldet, oplyser vagtchefen.
  E45 Østjyske Motorvej spærret i retning Aarhus mellem &lt;57&gt; Horsens S og &lt;56&gt; Horsens V pga. uheld. Der er ingen tidshorisont for genåbning.
  
  